<classify> Chanzo cha picha, ReutersBayern Munich wana mpango wa kumnunua kiungo wa kati wa Manchester United Bruno Fernandes msimu huu wa joto na wanaamini kuwa wanaweza kumpata mchezaji huyo wa kimataifa wa Ureno mwenye umri wa miaka 29 kwa sababu ya hali ya kufadhaika Old Trafford. IndependentWachezaji kadhaa wakuu wa Bayern Munich akiwemo mshambuliaji wa Uingereza Harry Kane, 30, wanataka meneja Thomas Tuchel kubadili uamuzi wake wa kuondoka katika klabu hiyo ya Bundesliga mwishoni mwa msimu huu. Abendzeitung - kwa KijerumaniManchester United wako tayari kutoa pauni milioni 55 kumnunua beki wa Everton na England chini ya umri wa miaka 21 Jarrad Branthwaite, 21. Daily Mail.Mlinzi wa Uholanzi Jeremie Frimpong, 23, anaelekea kuondoka Beyer Leverkusen msimu huu wa joto huku Real Madrid, Manchester City, Arsenal na Manchester United zikiwa na nia ya kunufaika na kipengele cha pauni milioni 35 katika mkataba wake. Bild - kwa Kijerumani - usajili unahitajikaChanzo cha picha, Getty ImagesArsenal na Manchester City wamewasiliana na kiungo wa kati wa Newcastle United na Brazil Bruno Guimaraes, 26, kuhusu uwezekano wa uhamisho msimu wa joto. CaughtoffsideMkufunzi wa Brentford Thomas Frank ni miongoni mwa makocha wanaotarajiwa kujiunga na Manchester United endapo wataamua kumfuta kazi meneja Erik ten Hag. Telegraph - usajili unahitajikaNapoli wamempa mkufunzi wa zamani wa Chelsea na Tottenham Antonio Conte pauni milioni 5.6 kwa mwaka kuwa kocha wao ajaye lakini nia ya AC Milan ya kumnunua Muitaliano huyo mwenye umri wa miaka 54 imefifia. Sport Italia kupitia Football ItaliaChanzo cha picha, Getty ImagesAC Milan wanamsaka beki mpya na beki wa Tottenham mwenye umri wa miaka 25 wa Brazil Emerson Royal yuko juu kwenye orodha yao ya wachezaji walioteuliwa. Fabrizio RomanoManchester United wanamenyana na Newcastle United katika mbio za kumnunua beki wa Fulham Muingereza Tosin Adarabioyo, 26. TalksportLiverpool wamepewa nafasi ya kumsajili kiungo wa kati wa Nice na Ufaransa Khephren Thuram, 23, kwa pauni milioni 13 msimu huu. MirrorMkufunzi wa Feyenoord Arne Slot anapanga kumfanya meneja wake msaidizi Sipke Hulshoff uteuzi wa kwanza wa wahudumu wake wa klabu ya Liverpool atakaporithi mikoba ya Jurgen Klopp. ESPNChanzo cha picha, Getty ImagesWolves wanatarajiwa kumpa meneja Gary ONeil kandarasi mpya ya miaka mitatu. i Sport - usajili unahitajikaJuventus wanataka kuachana na meneja Massimiliano Allegri mwishoni mwa msimu huu. Rudy GalettiAston Villa wanataka kumsajili kiungo wa kati wa Uhispania Gabri Veiga baada ya mchezaji huyo mwenye umri wa miaka 21 wa Al-Ahli kuashiria kuwa ana hamu ya kurejea Ulaya msimu wa joto. GivemesportImetafsiriwa na Ambia Hirsi  <topic>: MICHEZO 